#### FARSKÝ LIST

**4. máj – 10. máj, číslo 377**

*Gréckokatolícka cirkev, farnosť Čičava, Čičava 38, 09301*

Tel.: 0911/711488, o.martinlaban@gmail.com

***Prežili sme Koronavírus***

*Kedysi som pozeral veľmi dobrý vojnový film. Volal sa Prežili sme Ardény. Dnes si môžeme povedať podobne ako oni, prežili sme Koronavírus, alebo aspoň jeho prvú, veľmi nepríjemnú a agresívnu časť. Čo bude ďalej, vie len Pán Boh. Ale na každý pád, ako odmenu za to, že sme zodpovední sa môžeme vrátiť k plnšej účasti na liturgiách. Aj keď ešte úplne nemôžeme zažívať radosť spoločenstva, verím, že pre všetkých veriacich je možnosť byť na liturgii účastní v chráme veľkým pokrokom. A hlasy tých, ktorí rozprávali o tom, že nám vláda zakáže cirkev sú ta tam .Každý z nás sa ešte potrebuje porátať s koronavírusom v sebe. S diabolskou nástrahou, ktorá v nás drieme a nepustí sa nás, s odmietnutím Boha a jeho vlády nad nami, s odmietnutím jeho starostlivosti, so zabudnutím na neho. To bude boj nasledujúcich týždňov ak nie rokov.*

***Ale poďme bližšie k tomu ako budú vyzerať podmienky na slávenie bohoslužieb (citované z opatrenia ÚVZSR – hlavného hygienika)***

***- vstup a pobyt v kostole umožniť len s prekrytými hornými dýchacími cestami (napríklad rúško, šál, šatka),***

***- pri vchode do kostola aplikovať dezinfekciu na ruky alebo poskytnúť jednorazové rukavice,***

***- zabezpečiť, aby odstup medzi osobami (okrem členov spoločnej domácnosti) bol minimálne 2 metre***

***- preferenčne recitovať bohoslužby alebo príslušný obrad - ak je to možné s ohľadom na tradíciu cirkvi alebo náboženskej spoločnosti uprednostniť recitovanú formu pred spevmi (naša tradícia oficiálne neumožňuje recitovanie verejných bohoslužieb) , dodržiavať respiračnú etiketu (kašlať, kýchať do vreckovky, resp. do lakťového ohybu), nepodávať si ruky,***

***- z obradov úplne vylúčiť osoby, ktoré majú nariadenú karanténu alebo akékoľvek príznaky respiračného infekčného ochorenia,***

***- usporadúvať v nedeľu osobitne bohoslužby pre osoby staršie ako 65 rokov a pre osoby***

***v rizikových skupinách,***

***- dezinfikovať použité bohoslužobné a iné predmety,***

***- pred rozdávaním svätého prijímania, posvätených chlebov, agapé si musí rozdávateľ dezinfikovať ruky. - Pri prijímaní „pod obojím“ striktne dodržiavať iba podávanie chleba na ruku, nepoužívať obrady pitia z jednej nádoby (napr. pitie z kalicha viacerými osobami ako jednou, vrátane kňazov, diakonov a pod. Z kalicha môže piť vždy iba jedna osoba (napr. predsedajúci liturgii),***

***- ruky sa nepodávajú (znak pokoja sa nahradí úklonom alebo gestom úsmevu),***

***- v priestoroch, kde sa vykonávajú obrady odstrániť nádoby s vodou (napr. sväteničky),***

***- vykonávať častú dezinfekciu priestorov, hlavne dotykových plôch, kľučiek podláh a predmetov,***

***- tam, kde je to možné, prednostne usporadúvať bohoslužby a iné obrady v exteriéroch za dodržania odstupov 2 metre (okrem členov spoločnej domácnosti – môžu sedieť spoločne aj v jednej lavici),***

***- pri východe z kostola je potrebné riadiť vychádzanie ľudí s odstupmi aspoň 2 metre a zabrániť zhlukovaniu.***

***Dodávam k tomu, že stále, až do úplného uvoľnenia zákazu platí dišpenz od účasti na nedeľňajšej a sviatočnej liturgii, teda účasť je stále dobrovoľná, teda je na rozumnom zvážení každého, či na bohoslužbu príde, alebo nie..***

**Liturgický program**

|  |  |  |  |
| --- | --- | --- | --- |
| *Deň* | *Čičava* | *Komárany* | *Merník* |
| Pondelok4.5. |  |
|  |  |  |
| Utorok 5.5. |  |
|  |  |  |
| Streda 6.5. | ***Polovica Päťdesiatnice,*** *svätý spravodlivý a veľmi trpezlivý Jób* |
| 17.30 spoveď 18.00 \*Mária |  |  |
| Štvrtok 7.5. | *Spomienka na znamenie úctyhodného kríža v Jeruzaleme* |
| 17.30 spoveď18.00 + Ján (r.Kocakova) +panychýda o.MJ | 17.30 spoveď18.00 + Ján (r.Kľučárova) |  |
| Piatok 8.5. | ***Svätý slávny a všechválny apoštol a evanjelista Ján Teológ,*** *odporúčaný sviatok, štátny sviatok, voľnica* |
|  17.30 spoveď18.00 o.MJ | 7.30 spoveď8.00 +Ján (r.Kľučárova) | 17.30 spoveď18.00 +Ján (r.Kocakova) |
| Sobota 9.5. | *Prenesenie ostatkov svätého Mikuláša Divotvorcu z Myri do Bari* |
| 7.30 spoveď 8.00 +Ján (r.Kocakova) |  |  |
| **Nedeľa 10.5.** | **Piata nedeľa po Pasche – o Samaritánke***Svätý apoštol Šimon Horlivec* | ***Mimoriadna zbierka na potreby chrámu a farnosti*** |
| 7.30 nad 65 o.MJ 9.15 za farnosť do 65 | 11.00 \*ZBP ružencové spoločenstvo | 7.30  |
|  |

Úmysel modlitby: **za odvrátenie epidémie**

**V nedeľu 10.5. ako aj v nasledujúcu nedeľu 17.5. bude mimoriadna zbierka na potreby chrámu a farnosti, kvôli finančnému výpadku spôsobenému zákazom verejných bohoslužieb.**